G7

**Grupi prej 7** (G7) është një grup i përbërë nga ministrat e financave dhe guvernatorët e bankave qëndrore të **7 vendeve të zhvilluara ekonomikisht,** siq janë **Fondi Monetar Ndërkombëtar, Kanada, Franca, Gjermania, Italia, Japonia, Mbretëria e Bashkuar dhe Shtetet e Bashkuara** të cilët mblidhen dhe diskutojnë qështje ekonomike. Nuk mund të themi se në këtë grup bëjnë pjesë vendet të cilat kanë **GDP** më të lartë në botë. Sidoqoftë shtetet anëtare në G7 paraqesin më shumë se **64% të pasurisë botërore**. 

Samiti tjetër i radhës së G7 do mbahet në Japoni në vitin 2016. Disa nga takimet e fundit të G7 përfshijnë takimin në maj të 2013 në Aylesbury, takimi në mars të 2014 në Holandë etj. Takimi më i fundit, i cili njëkohësisht ishte edhe samiti i 41, u mbajt në Krün të Gjermanisë gjatë datës 7-8 qershor 2015.

## Historiku 
Paraardhëse e G7 ka qenë ‚Grupi prej 6, i themeluar në vitin 1975 i cili përbëhej nga ministrat e financave dhe guvernatorët e bankave qendrore të Francës, Gjermanisë Përendimore, Italisë, Japonisë, Mbretërisë së Bashkuar dhe Shteteve të Bashkuara. Këta u ftuan nga **Giscard d’Estaing** në ***Rambuje të Parisit*** dhe qëllimi ishte diskutimi i cështjeve botërore (*atë kohë të dominuara nga kriza e naftës*). Kanada u bë anëtari i shtatë në vitin 1976, ku pas kësaj u përdor emri **‚Grupi 7‘ ose G7.**

Pas samitit të G7 në Napoli të Italisë, zyrtarë rus organizuan takime të veqanta me udhëheqësit e G7. Kështu që pas vitit 1997 Rusia u ftua formalisht në samitin e radhës ku edhe zyrtarisht u bashkua me grupin në vitin 1998 duke formuar kështu një grup të ri, **Grupi prej 8 (G8).**

## Funksioni 
Organizata fillimisht u krijua në mënyrë që të shkëmbeheshin ide rreth iniciativave makroekonomike për kolapsin e shëndrrimit valutor të vitit 1971, krizën e energjisë së vitit 1970 dhe recesionit.

Qëllimi ishtë formimi i politikave ekonomike nga shtete anëtare për të monitoruar zhvillimet në ekonominë botërore.

## Puna 
**Që nga viti 1975**, anëtarët e grupit organizojnë samite për të diskutuar politikat ekonomike; që nga 1987 ministrat e finanacave të G7 janë takuar së paku 4 herë gjatë vitit në samite të tilla. 

**Në vitin 1996**, lëshoi një iniciativë për 42 vendet me varfëri të skajshme. 

**Në vitin 1999**, G7 vendosi të përfshihet më drejtpërdrejtë në menaxhimin e sistemit ndërkombëtar monetar. 
**Në vitin 2008 dhe 2009**, G7 u takuan në Washington përkatësisht në Romë, për të diskutuar rreth krizës financiare globale të viteve 2007-2010. Gjatë këtij takimi grupi prej ministrave të financave vendosën që të ndërmarrin të gjithë hapat e nevojshëm për të tejkaluar krizën. 

**Me 2 mars 2014**, G7 dënuan Federatën Ruse për shkelje të sovranitetit dhe integritetit territorial të Ukrainës. G7 prononcuan se Fondi Monetar Ndërkombëtar mbetet institucioni më së miri i përgatitur për të ndihmuar Ukrainën rreth sfidave ekonomike të saj. **Me 24 mars 2014**, G7 organizuan një takim urgjent, si përgjigje e aneksimit të Krimesë nga Federata Ruse. Ky samit u mbajt në Hagë të Holandës dhe ishte takimi i parë i G7 i cili nuk u mbajt në ndonjërin nga vendet anëtare.  
**Me 4 qershor 2014**, udhëheqësit e samitit të G7 në Bruksel, dënuan Moskën për vazhdimin e shkeljes së sovranitetit të Ukrainës, dhe prononcuan se ishin të gatshëm të marrin sanksione të mëtutjeshme për Rusinë. Ky ishte takimi i parë që nga dëbimi i Rusisë nga grupi për shkak të aneksimit të Krimesë në mars.  

## Kritikat 
G7 është kritikuar për rritjen e deficitit reprezentues. G7 nuk përfshinë katër nga njëmbëdhjetë fuqitë më të mëdha ekonomikë botërore(*Brazili, India, Rusia, dhe ekonominë e dytë më të zhvilluar, Kinën*). Kanada e cila është anëtare e G7, për momentin ndodhet në vendin e 11 në listën e shteteve të renditura sipas **GDP** të tyre. **Walden Bello** e quan G7 një institucion jo-demokratik. Po ashtu ka pasur kritika për mungesë të transparencës nga **Leo Van Houtven**, *Sekretari i Fondit Monetar* prej vitit 1977 deri më 1996. 

## Të dhëna për shtetet anëtare 
G7 është i përbërë nga shtetet më të pasura dhe më të zhvilluara.  Republika e Kinës, sipas të dhënave, do të ishte në vendin e tretë për nga zhvillimi ekonomik, por nuk është e përfshirë në G7 për shkak se shtetet anëtare nuk e konsiderojnë Kinën si shtet të zhvilluar. Sipas të dhënave të vitit 2014 nga Credit Suisse, G7 rsprezenton 64 % të pasurisë botërore.  Nëse përfshijmë edhe Bashkimin Europian ateherë G7 do të reprezentone mbi 70 % të pasurisë globale.

## Referimet